กรมประมง เดินหน้านโยบายประมงแห่งชาติ ของรัฐบาล ขับเคลื่อนทุกมิติของการบริหารจัดการทรัพยากรควบคู่ไปกับคุณภาพชีวิตที่ดีของพี่น้องชาวประมง
?นายมีศักดิ์ ภักดีคง อธิบดีกรมประมง ในฐานะกรรมการและเลขานุการการประชุมคณะกรรมการนโยบายการประมงแห่งชาติ ครั้งที่ 2/2564 เปิดเผยถึงการประชุมคณะกรรมการนโยบายการประมงแห่งชาติ ครั้งที่ 2/2564 ครั้งล่าสุด ในส่วนของกรมประมง ได้รายงานความก้าวหน้าการดำเนินงานในหลายมิติที่เกี่ยวข้องกับภาคการประมง อาทิ การแก้ไขปัญหาการทำประมงผิดกฎหมาย การจดทะเบียนเรือประมงพื้นบ้าน ซึ่งขณะนี้พบว่ามีแนวโน้มที่ดีขึ้นตามลำดับ พร้อมขอบคุณพี่น้องชาวประมง ผู้เพาะเลี้ยงสัตว์น้ำ ผู้ประกอบการประมงทุกภาคส่วน ที่พยายามทำความเข้าใจ เสียสละ ให้ความร่วมมือ และเข้ามามีส่วนร่วมในการบริหารจัดการทรัพยากรประมงตามนโยบายของภาครัฐมาโดยตลอด เพื่อยกระดับการทำประมงของไทยสู่มาตรฐานสากล ซึ่งจะส่งผลดีต่อภาพลักษณ์ของไทยและส่งเสริมภาคการประมงให้ดียิ่งขึ้นต่อไป?สำหรับการดำเนินการภายใต้พระราชกำหนดการประมง พ.ศ. 2558 และที่แก้ไขเพิ่มเติม พบว่า ผลคดีการทำประมงผิดกฎหมายลดลง เนื่องจากที่ผ่านมาได้มีการประชาสัมพันธ์สร้างกระบวนการรับรู้ ภายใต้การผลักดันของคณะกรรมการนโยบายการประมงแห่งชาติ กระทรวงเกษตรและสหกรณ์ ได้มุ่งเน้นในการสร้างความรู้ความเข้าใจแก่พี่น้องชาวประมง เพื่อป้องกันการทำผิดกฎหมายโดยรู้เท่าไม่ถึงการณ์ กรมประมง จึงได้จัดทำเอกสารคู่มือชาวประมงพาณิชย์ ซึ่งเรียกได้ว่าเป็น กฎหมายประมงสำหรับประชาชนฉบับแรก ถอดกฎหมายเป็นภาษาที่เข้าใจได้ง่าย ผลิตแจกจ่ายให้พี่น้องชาวประมง เพื่อสร้างความรู้ความเข้าใจเกี่ยวกับแนวทางปฏิบัติตามกฎหมายและอนุรักษ์บริหารจัดการทรัพยากรให้มีความยั่งยืนควบคู่ไปกับวิถีการประกอบอาชีพประมงที่มั่นคง?นอกจากนี้ ในที่ประชุมคณะกรรมการฯ ยังได้ร่วมกันพิจารณาเห็นชอบแผนการบริหารจัดการประมงทะเลของประเทศไทย พ.ศ. 2563 – 2565 โดยมุ่งจัดการประมงให้ยั่งยืนภายใต้ความเป็นอยู่และสิ่งแวดล้อมที่ดี แผนปฏิบัติการระดับชาติว่าด้วยการป้องกัน ยับยั้ง และขจัดการทำประมง IUU (NPOA-IUU) ฉบับที่ 2 ครอบคลุมกิจกรรมการทำประมงทะเลทุกมิติและสุดท้ายคือการเร่งรัดมาตรการทางกฎหมายเพื่อให้ได้ผลการดำเนินคดีที่มีความรวดเร็วและเป็นธรรมกับทุกฝ่าย